Marseille
Marseille huet 826 700 Awunner (2005) an ass déi zweetgréisst franséisch Stad. Et ass d'Haaptstad vum Departement Bouches-du-Rhône a vun der Regioun Provence-Alpes-Côte d'Azur. Marseille ass och de gréissten Hafe vu Frankräich. Marseille gouf am Joer 600 v. Chr. vu griichesche Matrousen, déi vu Phokäa a Klengasien komm sinn, gegrënnt. Marseille huet déi Zäit Massilia geheescht.

Géographie 
D'Stad huet sech rondrëm den ale griicheschen Hafen entwéckelt, besonnesch am Laf vun der zweeter Hallschent vum 19. Joerhonnert. Deen Opschwong gouf doduerch begënstegt, datt Frankräich eng Kolonialmuecht gouf, a seng Handelsverbindunge mat Algerien an dem Orient staark gewuess sinn. Mä d'Aktivitéite vun der Mieresschëfffahrt hu sech progressiv no Norden an duerno an de sechzeger Joren op déi nei Plaz vu Fos-sur-Mer verlagert.

Kuckeswäertes 
 D'Kierch Notre-Dame-de-la-Garde
 D'Kathedral
 De Château d'If
 Den alen Hafen
 D'Canebière, déi bekanntst Geschäftsstrooss vu Marseille

Schoulen 
 EPITECH
 Institut polytechnique des sciences avancées
 Kedge Business School

Fotoalbum vu Marseille

Um Spaweck 

 Touristesche Guide vu Marseille op fr.
 Offiziell Websäit vun der Stad Marseille

 
Uertschaften déi d'Croix de guerre 1939-1945 kruten
Etappestied vum Tour de France